CELEX: 62009CB0117
Language: sk
Date: 2010-06-24 00:00:00
Title: Vec C-117/09 P: Uznesenie Súdneho dvora z  24. júna 2010 — Kronoply GmbH & Co. KG/Európska komisia (Odvolanie — Štátna pomoc — Žiadosť o pomoc, ktorou sa má zmeniť štátna pomoc poskytnutá podniku príjemcovi skôr a ohlásená Komisii po úplnom vykonaní investičného projektu — Kritériá stimulačného účinku a nevyhnutnosti)

18.12.2010   
            
            
               SK
            
            
               Úradný vestník Európskej únie
            
            
               C 346/21
            
         Uznesenie Súdneho dvora z 24. júna 2010 — Kronoply GmbH & Co. KG/Európska komisia
   (Vec C-117/09 P) (1)
   
   (Odvolanie - Štátna pomoc - Žiadosť o pomoc, ktorou sa má zmeniť štátna pomoc poskytnutá podniku príjemcovi skôr a ohlásená Komisii po úplnom vykonaní investičného projektu - Kritériá stimulačného účinku a nevyhnutnosti)
   2010/C 346/35
   Jazyk konania: nemčina
   
      Účastníci konania
   
   
      Odvolateľka: Kronoply GmbH & Co. KG (v zastúpení: R. Nierer a L. Gordalla, Rechtsanwälte)
   
      Ďalší účastník konania: Európska komisia (v zastúpení: K. Gross, V. Kreuschitz a T. Scharf, splnomocnení zástupcovia)
   
      Predmet veci
   
   Odvolanie podané proti rozsudku Súdu prvého stupňa (piata komora) zo 14. januára 2009, Kronoply/Komisia (T-162/06), ktorým Súd prvého stupňa zamietol žalobu, ktorej predmetom bol návrh na určenie neplatnosti rozhodnutia Komisie 2006/262/ES z 21. septembra 2005, vyhlasujúceho štátnu pomoc, ktorú chce Nemecko poskytnúť odvolateľke, za nezlučiteľnú so spoločným trhom (Ú. v. EÚ L 94, s. 50) — Projekt pomoci, ktorým sa má zmeniť štátna pomoc poskytnutá podniku príjemcovi skôr, ohlásený Komisii po úplnom vykonaní investičného projektu prostredníctvom pôvodne poskytnutej štátnej pomoci — Nesprávne posúdenie stimulačného účinku a nevyhnutnosti spornej pomoci
   
      Výrok
   
   
               1.
            
            
               Odvolanie sa zamieta.
            
         
               2.
            
            
               Kronoply GmbH & Co. KG je povinná nahradiť trovy konania.
            
         
      (1)  Ú. v. EÚ C 141, 20.6.2009.